Discussió:Suzuki

message: Hola,
Trobo que la decisió de crear aquesta pàgina és discutible: Hi ha 257 articles que enllaçaven amb Suzuki, entenent com a tal el constructor japonès de motos i cotxes -Suzuki Motor Corporation- i a partir d'ara els apareixerà una pàgina de desambiguació com aquesta, la qual cosa és una mica enutjosa. Si mireu l'article "Suzuki" en altres wikis, totes (si més no, el 99%) enllacen directament amb el constructor japonès.
Per mirar de resoldre aquest petit desgavell proposo que "Suzuki" enllaci amb Suzuki Motor Corporation, i en aquell article posar l'avís que existeix  aquesta pàgina de desambiguació. L'alternativa seria canviar l'enllaç Suzuki pel de Suzuki Motor Corporation als 257 articles que deia, però si no es fa amb un "bot" ho trobo més que laboriós.
En fi, què en penseu?--Peprovira (disc.) 21:21, 18 set 2011 (CEST)
replies: text: Crec que la majoria d'enllaços que apunten a Suzuki encaixen millor amb l'equip de motos :en:Suzuki MotoGP i no pas per al fabricant i comercialitzador d'automòbils i motocicletes. De fet la majoria que d'articles hi enllacen deuen tractar sobre l'equip de motociclisme entrada més que no pas a l'empresa fabricant. --Bestiasonica (disc.) 00:15, 19 set 2011 (CEST)
replies: text: :Sincerament crec que no. Si mires l'article Troy Bayliss que has enllaçat a aquest inexistent article Suzuki MotoGP en la seva versió anglesa, veuràs que enllaça a Suzuki a seques, ja que en Bayliss corria en SBK, no en MotoGP. De fet, la categoria MotoGP es va crear el 2002, i a la llista que adjuntes veuràs que hi ha moltíssims articles d'abans de 2002, com ara aquest per exemple: Campionat del Món de motociclisme de 1972. D'altra banda, l'article Suzuki MotoGP existeix només en 6 wikis, tota la resta treballen només amb Suzuki. El fet és que ara mateix hi ha 257 articles que han deixat d'apuntar a un lloc concret per passar a apuntar a una pàgina de desambiguació, honestament crec que sense motiu. Penso que que es podria re-anomenar aquest article com a Suzuki (desambiguació) i fer que Suzuki redireccioni a Suzuki Motor Corporation, posant-li a aquest l'avís . Què et sembla?--Peprovira (disc.) 00:40, 19 set 2011 (CEST)

text: MotoGP va substituir 500cc, no? L'argument de "els altres ho fan" és força feble. Molts dels articles enllaçarien cap a un article que no els aporta informació addicionals (Suzuki Motor Corporation). La majoria d'articles que enllacen a Suzuki són per a equips de motociclisme o models de motocicleta concrets, almenys aportaria un mínim d'informació relativa a l'article. Però potser és un mal menor. Et proposo tanmateix que Suzuki sigui el títol de l'article de l'empresa i que Suzuki Motor Corporation sigui una redirecció a aquesta i l'altra com has dit. Hi estàs conforme? --Bestiasonica (disc.) 01:18, 19 set 2011 (CEST)
replies: text: :Em sembla una bona idea. Si ho fas així, quedarà tot enllaçat i tindrà sentit. Per cert, MotoGP sí que va substituir 500cc, però Suzuki ha competit sempre en moltes altres cilindrades (de 50 a 750cc), a banda de fer-ho també en motocròs, trial, enduro, etc. I que els articles enllacin amb Suzuki és correcte: històricament, fins al 2004 o 2005, tots els pilots oficials de la marca han competit contractats directament per aquesta (que gestionava l'esport des del seu departament de competició amb seu al Japó). Quedem doncs que Suzuki sigui el títol de l'article de l'empresa i que Suzuki Motor Corporation sigui una redirecció a aquesta i l'altra. Gràcies.--Peprovira (disc.) 07:30, 19 set 2011 (CEST)

text: Ja està  --Bestiasonica (disc.) 09:15, 19 set 2011 (CEST)
replies: text: :Moltes gràcies, Bestiasonica ... i disculpa si t'he atabalat amb tants missatges. A reveure! --Peprovira (disc.) 11:06, 19 set 2011 (CEST)

text: Gràcies a tu per estar pendent d'aquest article. No em molesta poder parlar tranquilament. Salut! --Bestiasonica (disc.) 13:38, 19 set 2011 (CEST)

message: Montesita (disc.) 09:53, 27 juny 2022 (CEST)
thread_title:  Nova secció "motocicletes"